ඇමෙරිකානු ජාතික කාන්තාවක් දින තුනක පරතරයක් ඇතිව රූපයෙන් එක සමාන නිවුන් දැරිවියන් දෙදෙනෙකු ප්‍රසූත කර ඇතැයි විදෙස් මාධ්‍ය වාර්තා කළේය. දැන් දරුවන් තිදෙනෙකුගේ මවක් වන කාර්මන් මාර්ටිනස් තම නිවුන් දරුවන්, ගේබි්‍රයෙල්ලා ග්‍රේස් හර්නැන්ඩස් මාර්තු 7 වෙනි දිනත් ඉසෙබෙලා රෝස් හර්නැන්ඩස් මාර්තු 10 දිනත් ටෙක්සාස් ප්‍රාන්තයේ ඇබිලීන් හි හෙන්ඩ්‍රික් සෞඛ්‍ය පහසුකම් මධ්‍යස්ථානයේදී ප්‍රසූත කර ඇත. නිවුන් දරුවන් දින 3 ක පරතරයක් සහිතව ප්‍රසූත කිරීම ඉතාමත් දුර්ලභ සිදුවීමක් බව වෛද්‍යවරු පවසති. මෙම නිවුන් දරුවන් දෙදෙනා අඩු මාසයෙන් උපත ලබා ඇති අතර ගේබි්‍රයෙල්ලා සති 24 දවස් හතරකින් ද ඉසෙබෙලා සති 25 කින් ද උපත ලබා ඇත. දරු ප්‍රසූතියට සතියකට පෙර, මාර්ටිනස් මහත්මිය ඉක්මන් ප්‍රසූතියේ සලකුණු පෙන්වීමට පටන් ගත් බව රෝහල් ආරංචි මාර්ග පැවසුවේය.
කාර්මන් ප්‍රසූතිය සිදු කළේ කොහේද?
හෙන්ඩ්‍රික් සෞඛ්‍ය පහසුකම් මධ්‍යස්ථානයේදී